«Болашақ бүгіннен басталады: ЭКСПО-2017»

Тәуелсіздікті алғаннан соң халықтың басын біріктіріп Н.Ә.Назарбаев тұңғыш Елбасы болды. Елбасының бастауымен еліміз әлемге танылды. Қазақ халқы егемендігін алып, Тәуелсіздікке қол жеткізгеніне былтыр 25 жыл толды. Сол 25 жыл ішінде Қазақстан мемлекет ретінде қалыптасып, әлемнің алдыңғы қатарлы еліне айналу жолында талай белестерді бағындырды. Осы қысқа ғана уақыт ішінде экономикалық және әлеуметтік маңызы зор жобаларды қолға алып, әлемдік деңгейдегі іс-шаралардың өтуіне ұйытқы бола білдік. Ең бастысы даму бағыттары айқындалды. Осындай іс-шаралардың жалғасы ретінде Қазақстан 166 жылдық тарихы бар ЭКСПО-2017 көрмесін өткізу құқығын жеңіп алды.

 ЭКСПО –бұл халықаралық көрме. Жалпы айтсақ, ЭКСПО дегеніміз индустрияландырудың символы. ЭКСПО-ның бүкіл халықаралық көрмелердің арасында алар орны айрықша. Осындай шараның арқасында елдер ең көкейкесті мәселелерін шешуге жол ашатын ғылыми-техникалық, технологиялық экономикалық шешімдерді көрсетуге, таныстыруға, талқылауға мүмкіндік алады. «ЭКСПО» -дүниежүзілік көрме. Бұл көрмеде әлем елдері өздерінің ғылымдағы, техникадағы, мәдениеттегі, өнердегі жетістіктерін көрсетеді. Бұл көрмені өткізу осыдан 165 жыл бұрын қолға алынған. Алғашқы көрме 1851 жылдың 1 мамырында Лондон қаласында ашылған. Содан кейін 63 көрме өткізіліпті.

2012 жылдың 22 қарашасында ЭКСПО Халықаралық көрмелер бюросы Бас Ассамблеясының Париждегі өткен152-сессиясында тәуелсіздік тарихынан ойып тұрып орын алатын Халықаралық ЭКСПО-2017 көрмесінің Қазақстанда өтетіндігі жөнінде шешім қабылданды. Бұл - Қазақстанның халқы алдындағы беделінің биіктегені және мемлекет мерейі. Елбасы Нұрсұлтан Назарбаев Парижде сөйлеген сөзінде бұл күнді «тарихи күн» деп атаған. «Бельгияның Льеж қаласын басып озған ару Астананың абыройы асқақ, мерейі үстем. Біріншіден бұл еліміз үшін сынақ қана емес, көрме біздің жасампаз әлеуетімізді ашуға мүмкіндік береді. Екіншіден, таңдаудың Қазақстан пайдасына шешілуі мемлекетіміздің табыстары жоғары бағаланғанын білдіреді. Үшіншіден біздің «Болашақтың энергиясы» атты өзекті тақырыпты ұсынуымыз жеңіске көмектесті.

2017 жылы біздің елімізде Астана қаласында «ЭКСПО-2017» көрмесі өтеді. Бұл – Орталық Азия аймағы мен ТМД елдері бойынша өткізілетін алғашқы халықаралық көрме. Астанада өтетін көрме 3 айға созылады, оған әлемнің 100-ге тарта елі мен көптеген халықаралық ұйымдар қатысады.

5 миллионнан астам адам келеді.

ЭКСПО тиімділігі егерде осы халықаралық көрмені биік деңгейде өткізсек мынадай пайдасы болады: Шағын және орта кәсіпкерлер көрмеге келген туристерден пайда табады; Астанамыз одан әрі көркейе береді және тағы басқа көп жақтары мен тиімділіктері бар.

Менің ойымша, «ЭКСПО-2017» біз үшін үлкен мүмкіндік, әсіресе ел бюджеті үшін инвестиция ретінде. «ЭКСПО-2017» арқылы біз жаңа технологияларды көріп, әлемдегі озық технологиялар мен техниканың қай бағытта, қалай дамып бара жатқанына куә боламыз және «ЭКСПО-2017» туризм саласы үшін маңызды рөл атқарады. «Астана ЭКСПО-2017» көрмесі жарқын болашаққа бет түзеген тәуелсіз Қазақстанның «Мәңгілік елге» айналу жолындағы тағы бір маңызды қадамы. Ендеше, бір жағадан бас, бір жеңнен қол шығарып, ел болып еліміздің әлеуетін арттыруға, ұлттық құндылықтарымызды насихаттап, егемен еліміздің еңсесін көтеретін ірі жобаны абыроймен атқаруға ат салысайық.

Ақмола облысы

 Степногорск қаласы

 Бестөбе кенті №1 орта мектебінің 10-сынып оқушысы

 Еркін Думан

Жетекші ұстаз: қазақ тілі мен әдебиеті мұғалімі

Ахметова Сауле Қаздайхановна